**Lucio Cornificio** (en latín: *Lucius Cornificius)* foi un político e militar romano, membro da plebea gens *Cornificia*, que ocupou o consulado no ano 35 a.C.

Traxectoria
-----------

### Familia

Polo seu praenomen, probablemente era fillo do acusador de Tito Annio Milón. 

### Carreira política

No 43 a.C. Cornificio, como tribuno da plebe exerceu a acusación fronte a Marco Xunio Bruto perante o tribunal que xulgou os asasinos de Xulio César, no marco da aplicación da *Lex Pedia*. No 38 a.C. Augusto deulle o mando sobre a frota que se enfrontou a Sexto Pompeio, e distinguiuse militarmente nas batallas que tiveron lugar ao redor das costas de Sicilia, chegando a capturar o barco de Demócares, o almirante da frota pompeiana.

No 36 a.C. tivo o mando de parte dun exército que desembarcou en Sicilia e logrou liquidar unha difícil situación ao levar ás súas tropas, compostas por tres lexións, sas e salvas desde Tauromenio até Mylae, onde se atopaba o exército de Marco Vipsanio Agripa. Por todos estes servizos recibiría a honra do consulado no 35 a.C.

En 35 a. C. sucedeu a Tito Estatilio Tauro no goberno da provincia de África, co probable título de procónsul, cargo que exerceu até o 32 a.C. celebrando un triunfo *ex Africa* o 3 de decembro dese ano. Dise de Cornificio que, por salvar a vida dos seus soldados, se consideraba co dereito de viaxar á súa casa en Roma nun elefante cada vez que ceaba fóra.

Como outros xenerais de Augusto, tivo que investir parte do seu patrimonio para embelecer a cidade e construíu o templo de Diana no Aventino.

Atribúeselle a obra *Rhetorica ad Herennium*, pero tamén podería corresponder a Quinto Cornificio o Mozo ou a outra persoa da mesma *gens*.

Notas
-----

1. ↑  Broughton 1952, p. 339
2. ↑  Broughton 1952, p. 393
3. 1 2  Broughton 1952, p. 404
4. ↑  Broughton 1952, p. 412 e 416
5. ↑  Broughton 1952, p. 419
6. ↑  Strachan, Christian C. (6 de agosto de 2008 [actualizada o 19 de agosto de 2014]). "CORNIFICIUS". *Roman Republican and Imperial Senatorial families* (en inglés). Consultado o 26 de febreiro de 2023.
7. ↑  Plutarco; *Vidas Paralelas, Brutus* 27
8. ↑  Apiano, *De bellis civilibus* libro v. 80, 86, 111-115
9. ↑  Dión Casio, *Historia Romana*, libro XIX. 5-7, 18
10. ↑  Veleio Patérculo, *Historia Romana*, libro II. 79
11. ↑  Suetonio, *De vita Caesarum Augusto* 29
12. ↑  Smith 1841, p. 858
13. ↑  Quintiliano, *Institutio oratoria* libro iii. 1 § 21, libro ix. 3 §§ 89, 98

Véxase tamén
------------

### Bibliografía

* Broughton, T. R. S. (1952). *The Magistrates of the Roman Republic: 99 B.C.-31 B.C.* (en inglés). Nova York: American Philological Association.
* Smith, William, ed. (1841). *Dictionary of Greek and Roman Biography and Mythology. Vol. I.* (en inglés). Londres: Walton and Maberly.

### Outros artigos

* Cónsules romanos na República

### Ligazóns externas

* "Digital Prosopography of the Roman Republic" (en inglés). King's College Londres. 2019. Consultado o 26 de febreiro de 2023.

|  |  |  |
| --- | --- | --- |
| Predecesor:**Lucio Xelio Publícola e Marco Coceio Nerva** | **Cónsul da República Romanaxunto con Sexto Pompeio**35 a. C. | Sucesor:**Marco Antonio II eLucio Escribonio Libón** |